Îbn Xelikan
Ebûl 'Ebbas Ehmedê kurê Xelikan (bi erebî: أبو العباس أحمد بن خلكان‎, lat. Abu'l-Abbas Ahmad bin Khallikan) (jdb. 22ê îlona 1211an − m. 30ê çiriya pêşîn a 1282an) yan bi kurtî Îbn Xelikan nivîskar, dîroknas û zanayekî misilman ê bi eslê xwe kurd ê di sedsala 13an de jiyaye. Pirtûka xwe ya navdar û binirx heta îroj mayî Mirina Zadegan (bi erebî: وفیات الاعیان‎, lat. Wefayat Eleyan) bi zimanê erebî nivîsandibû. Ew di sala 1211an de li Hewlêrê ji dayik bûbû. Wî di 1256an de dest bi pirtûka xwe kiribû û di 1274an de jî temam kiribû. Di wê pirtûkê de, wî jiyana 865 kesan nivîsandiye û qeyd kiriye. Wî di wextên cuda de li Qehîre û Şamê qazîtî kiriye. Ew li Şamê di sala 1282an de çûye ser dilovaniya Xwedê.